Diari Oficial de la Generalitat Valenciana


Sumari del DOGV 9648, del 26-07-2023 (2023/8209)

RESOLUCIÓ de 17 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es fa públic el tràmit administratiu de concessió de l'ajuda a les associacions de protecció i defensa dels animals per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8209


Data del document
:   17-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 17 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es fa públic el tràmit administratiu de concessió de l'ajuda a les associacions de protecció i defensa dels animals per a l'exercici 2023. [2023/8209]  
L'Ordre de 22 de desembre de 2006, de la Conselleria d'Agricultura, Pesca i Alimentació (DOGV 5418, 30.12.2006), regula i estableix les ajudes a les associacions de protecció i defensa dels animals (ordre de bases). Per a l'exercici 2023, s'han convocat mitjançant la Resolució de 29 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, les ajudes a les associacions de protecció i defensa dels animals per a l'exercici 2023 (DOGV 9568, 04.04.2023).  
En els apartats segon i tercer de l'annex de l'ordre de bases, es fixen els beneficiaris i les despeses subvencionables. Així mateix, en l'apartat quart, s'estableixen la quantia de les subvencions i els criteris de preferència.  
Instruït el procediment de concessió de subvencions en el Servei de Producció i Sanitat Animal, tal com disposa l'apartat sisé de l'ordre esmentada.  
Vist l'apartat tercer de la Resolució de 29 de març de 2023, de convocatòria, i d'acord amb la Llei 9/2022, de 30 de desembre, de pressupostos de la Generalitat per a l'exercici 2023, l'import total és de:  
  
- 300.000,00 € per a les actuacions previstes en el paràgraf a) de l'apartat segon de l'annex de l'Ordre de 22 de desembre de 2006 corresponent a la línia S1792000.  
- 140.000,00 € per a les actuacions previstes en el paràgraf b) de l'apartat segon de l'annex de l'Ordre de 22 de desembre de 2006 corresponent a la línia S8465000.  
Tenint en compte la limitació plantejada en l'apartat quart de l'ordre reguladora, del 60 % del cost global pressupostat, per al conjunt de les activitats compreses en el paràgraf a) de l'apartat segon, i del 80 % del cost global pressupostat per a les inversions compreses en el paràgraf b) de l'apartat segon, així com les quanties màximes establides, que pugen a 7.200 € per a les activitats assenyalades en el paràgraf a) de l'apartat segon i a 12.000 € per a les activitats assenyalades en el paràgraf b) de l'apartat segon.  
Per a les activitats compreses en el paràgraf a) de l'apartat segon de l'ordre de bases, s'han presentat un total de 58 sol·licituds. El crèdit disponible permet atendre 52 dels expedients que compleixen els requisits establits: des de «Sociedad Valenciana Protectora de Animales y Plantas», amb NIF J92328976, fins a «Akira», amb NIF S07148690, i amb la limitació de l'ordre reguladora a 7.200 € com a subvenció màxima a rebre per les inversions enquadrades en el paràgraf a). Tot això, segons l'apartat quart de l'esmentada ordre de bases.  
  
De la totalitat de sol·licituds presentades, en 6 expedients s'ha considerat que es desisteix de la petició en no haver esmenat, per no haver aportat la documentació requerida en el termini establit.  
Per a les activitats compreses en el paràgraf b) de l'apartat segon de l'ordre de bases, s'han presentat un total de 7 sol·licituds. El crèdit disponible permet atendre els 5 expedients que compleixen els requisits establits: des de «Sociedad Valenciana Protectora de Animales y Plantas», amb NIF Y45812798 fins a «Akira», amb NIF J89661165, i amb la limitació de l'ordre reguladora a 12.000 € com a subvenció màxima a rebre per les inversions enquadrades en el paràgraf b). Tot això, segons l'apartat quart de l'esmentada ordre de bases.  
  
De la totalitat de sol·licituds presentades, en 2 expedientes s'ha considerat que es desisteix de la petició en no haver esmenat per no haver aportat la documentació requerida en el termini establit.  
Vista la proposta de l'òrgan col·legiat de data 10 de juliol de 2023, resolc:  
  
  
1r. Concedir l'ajuda per:  
- En l'apartat a a les 52 associacions que compleixen els requisits exigits per la normativa i que s'esmenten amb els seus expedients, des de «Sociedad Valenciana Protectora de Animales y Plantas», amb NIF P47860670, fins a «Agatameu CER de Riola», amb NIF G83090176, segons l'annex 3 a, Llista de sol·licituds d'ajuda 2023 concedides, per un import de 218.701,07 €, dels 300.000,00 € corresponents a la línia S1792000.  
- En l'apartat b a les 5 associacions que compleixen els requisits exigits per la normativa i que s'esmenten amb els seus expedients, des de «Sociedad Valenciana Protectora de Animales y Plantas», amb NIF P55693404, fins a «Akira», amb NIF H31147204, segons l'annex 3 b, llista de sol·licituds d'ajuda 2023 concedides, per un import de 52.119,22 € dels 140.000,00 € corresponents a la línia S8465000.  
  
2n. Considerar que s'ha desistit en els expedients indicats a continuació per no haver sigut esmenats en no aportar la documentació requerida en el termini establit:  
  
Les inversions seran realitzades i justificades davant l'Administració fins al dia 15 d'octubre de l'exercici 2023, mitjançant compte justificatiu, que inclourà la declaració de les activitats realitzades i el seu cost, amb el desglossament de cadascuna de les despeses incorregudes, i s'hi adjuntaran les factures de tercers corresponents a aquestes, així com els justificants bancaris de pagament.  
El present acte és definitiu en la via administrativa i contra aquest podrà interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua notificació, o impugnar-se directament davant l'ordre jurisdiccional mitjançant la interposició d'un recurs contenciós administratiu, en el termini de dos mesos a partir de l'endemà de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE. núm. 167, de 14.07.1998).  
  
València, 17 de juliol de 2023.- La consellera d'Agricultura, Desenvolupament Rural, Emergència Climàtica i Transició Ecològica, (p. d. O 22.12.2006; DOGV 5418), el director general d'Agricultura, Ramaderia i Pesca: Antonio Quintana Martínez.